BEK nr. 464 af 20/04/2020


[bookmark: _GoBack]Fælles standard for indhold og niveau i grundforløbsprøven.
Grundforløbsprøven er en prøve i det uddannelsesspecifikke fag og danner grundlag for bedømmelse af elevens opfyldelse af de faglige krav, der er i grundforløbet, og som eleven skal opfylde forud for undervisningen i hovedforløbet.

	Uddannelsens navn
	Frisør 

	Prøvens grundlag er som minimum følgende udvalgte mål fra det uddannelsesspecifikke fag.

	Viden:
1)Teori og terminologi til at planlægge og løse arbejdsopgaverne.
4) Basale farveteknikker.
5) Strukturbehandling med tilhørende diagnose og kartotekskort.
6) Sikkerhed og miljø i forhold til frisøren og kunden.

	
	Færdigheder:
1) Tegning af de fire grundlæggende klippeformer med anvendelse af regnetekniske hjælpemidler.
2) Integration af klippeformerne i basale klipninger med anvendelse af regnetekniske hjælpemidler, med tilhørende føntørringsteknikker til M/K.
3) Basale farveteknikker i faget design med ”new generation”.
4) Anvendelse af fagets traditionelle produkter.
5) Strukturbehandlinger med tilhørende diagnose og kartotekskort.
6) Farveteknikker og deres designmæssige betydning.
7) Hårvask og hovedbundsmassage med tilhørende diagnose.
8) Grundlæggende hygiejneprincipper.

	
	Kompetencer:
6) planlægge, koordinere og udføre en overskuelig arbejdsproces,
13) vurdere forskellige former for faglig dokumentations anvendelighed i forskellige faglige sammenhænge,
14) foreslå ændringer til brug af værktøjer, faglige metoder, materialer m.v.,
16) anvende korrekte personlige værnemidler, handsker og korrekt udsugning,

	I den konkrete prøve skal der efter et tilfældighedsprincip indgå andre af fagets mål
	2) under vejledning forklare og vurdere forskellige grundlæggende fagmetoder i forhold til parametre som miljø, sikkerhed og kvalitet,
5) begrunde valgte arbejdsmetoder i en given arbejdsproces, herunder foreslå ændringer eller andre metoder,
15) anvende faglige udtryk og begreber i forbindelse med det kemiske arbejdsmiljø for frisører,

	Eksaminationsgrundlaget skal give eleven mulighed for at demonstrere sin viden, færdigheder og kompetencer i forhold til de udvalgte mål. Derfor skal eksaminationsgrundlaget omfatte:
	4 praktiske opgavesæt, hvor eleven trækker et opgavesæt tidligst 14 dage før selve grundforløbsprøven.
Eleven skal selvstændigt på øvelseshoved eller model udføre den praktiske opgave inden for den 3 timers fastsatte tidsramme.

Eleven skal medbringe egen præsentations portfolio til eksamen

Eleverne må ikke medbringe noter til eksamen, men kan medbringe 6-8 overskrifter/ punkter til brug i drøftelsen med underviser og censor

	Bedømmelsesgrundlaget skal give grundlag for at bedømme elevens viden, færdigheder og kompetencer, derfor skal bedømmelsesgrundlaget omfatte: 
	Bedømmelsesgrundlaget tager udgangspunkt i den trukne praktiske opgave og vægtningen fordeles:
· Den praktiske opgave /processen (elevens færdighed):33,3 %
· Slutresultat/præstation (elevens kompetence): 33,3 %
· Teoretisk redegørelse for opgaven (elevens viden):33,3%

Eksaminator og censor stiller spørgsmål under prøven. Spørgsmålene relaterer til de øvrige faglige mål ift. tilfældighedsprincippet
Præsentations portfolien bedømmes ikke, men kan bruges til uddybelse af et emne 

Prøven bedømmes bestået/ ikke bestået.

	Der fastsættes følgende bedømmelseskriterier, der er præcise og udtømmende i forhold til de udvalgte mål: viden, færdigheder og kompetencer
	Bedømmelseskriterier.
Der er lavet uddybende bedømmelseskriterier til hver af de 4 opgavesæt – se bilag
Der skal vurderes til den enkelte opgave, hvor mange væsentlig mangler der skal til for ikke at bestå prøven. Der tages udgangspunkt i ca. 33 %, men vil altid være en individuel vurdering efter manglens størrelse.

	Opgave
	Bestået/ opfyldelse af mål
	Ikke bestået/væsentlige mangler i opfyldelse af fagets mål

	Praktisk arbejde
	Eleven arbejder let usikkert (tiltrækkeligt) gennem alle arbejdsprocesser i hele forløbet.

Eleven kan håndtere alle arbejdsprocesser på et netop acceptabelt niveau der er faglig tilfredsstillende.

Eleven kan på en faglig let usikker måde informere om opgaven.
Eleven kan udtrykke dette på en sproglig netop forståelig måde.
	Eleven arbejder utilstrækkeligt gennem alle arbejdsprocesser i hele forløbet.

Eleven kan ikke håndtere alle arbejdsprocesser på en faglig acceptabel måde.

Eleven kan kun på en utilstrækkelig faglig måde informere om opgaven.
Eleven kan kun udtrykke dette på en sproglig svært forståelig måde.

	Teoretisk viden
	Eleven udviser en let usikker (tilstrækkelig) viden om væsentlige faglige aspekter i hele forløbet.

Eleven kan udtrykke dette på en sproglig netop forståelig måde
	Eleven udviser utilstrækkelig viden om væsentlige faglige aspekter i hele forløbet.

Eleven kan kun udtrykke dette på en sproglig svært forståelig måde




	Prøven skal være
	Praktisk
	Mundtlig
	Skriftlig
	En kombination 

	
	x
	x
	
	X 

	Prøvens varighed pr. elev skal være 
(mindst 30 min og højest 7 timer)
	3 timer og 10 min: 
· 3 timer inkl. tid til klargøring, oprydning og bedømmelse
· 10 min til votering og individuel tilbagemelding
30 min eksamination inkl. votering og individuel tilbagemelding
· max 9 elever pr. 3 timer svarende til 20 min eksamination, herefter 10 min til votering og tilbagemelding.

	Særlige forhold hvis prøven tilrettelægges som gruppeprøve
	Vi holder ikke gruppe prøve, men individuel prøve med max. 9 personer pr. 3 timer



Afsluttende grundforløbsprøve
Prøven er en test i det uddannelsesspecifikke fag og danner grundlag for bedømmelse af de faglige krav, der er i grundforløb 2, forud for undervisningen i hovedforløbet. Prøven afprøver dine erhvervsfaglige kompetencer og omfatter et teoretisk/praktisk prøveforløb, hvor viden, færdigheder og kompetencer vurderes.

Prøvens rammer
Prøven er med en ekstern censor og varer 3 timer + votering

Prøven forgår, som praktisk arbejde i en salon og er en lodtrækningsopgave. Tidligst 14 dage inden prøven afholdes, trækker eleven opgaven. Dette giver mulighed for at finde en personlig model.

I de max. 14 dage er alle hjælpemidler tilladt og der trænes på opgaven. 

Til prøven må du medbringe:
· Huskeseddel i punktform, max 6-8 punkter/ overskrifter
· Diagnosesedler, klippetegninger (af den forventede klipning) 
· Jeres personlige tidsplan for dagen. 
· Før billede max A5 ark af din model, hænges på spejlet inden start. Tænk over kvaliteten af billedet. Fx ved bryn og vipper tages før billedet tæt på ansigtet. 

Du bliver bedømt med karakteren: bestået/ ikke bestået.

Bliver du syg 
På prøve dagen, skal du meddele dette til skolens telefon eller sms. (og evt. sms til din kontaktlærer) Det vil medføre, at du skal stille med lægeerklæring. Udebliver du fra prøven uden gyldig grund og manglende henvendelse til skolen tæller prøven som ikke bestået.
Du skal bestå prøven for at kunne fortsætte på hovedforløbet.
Er prøven ikke bestået kan du indstilles til ny prøve.
Du kan deltage i prøven 2 gange. Skolen kan tillade 1 prøvegang mere, hvis det er begrundet i usædvanlige forhold. 

Censor
Prøven følger reglerne i bekendtgørelse om prøver og eksamen i erhvervsrettede uddannelser, som blandt andet indebærer, at der er ekstern censor til prøven. 

Prøvens opbygning: 
· Lodtrækningsopgave 
· Bedømmelse i forhold til de praktiske og teoretiske mål.
· Der vil blive spurgt ind til de øvrige mål efter tilfældighedsprincippet (det vil sige du kan blive spurgt ind til andre faglige områder ud over det trukne, herunder teorier fra Frisør fagbogen)
· Bedømmelse og votering 

Eksempler på opgaver:
· Hårvask, kur, bryn, vipper og styling.
· Permanent 
· Farvebehandling  
· Klip + tegning og styling

I alle opgaver vil du blive bedømt på hygiejne, ergonomi og korrekt brug af værnemidler. 

Du vil blive bedømt på den mundtlige præsentation af opgaven, herunder:
· Din evne til at anvende de faglige begreber og terminologier for opgavens udførelse    
· Din evne til at forklare skitsetegninger og/eller diagnosesedler                                        
· Din evne til at se form, linjer og farver.
· Din evne at servicere kunde ift. salgs/køb og kunderådgivning. 
Den praktiske del vil du blive bedømt på:
· Din viden omkring teori i forhold til emnet.
· Om du har tilrettelagt dit arbejde, så de ting du skal bruge er medbragt. (pakke og rengøre eget arbejdsplads, herunder dit rullebord)
· Om din værktøjs- og salonhygiejne er overholdt 
· Om du anvender værktøjet ergonomisk korrekt 
· Om du anvender ergonomisk korrekt arbejdsstilling 
· Om du anvender værnemidler 
· Overholdelse af tiden 
Din praktiske og faglige viden inden for emnerne:
· Permanent – Inddelinger, spidspapir, renhed, påføringsteknik og fremgangsmåden i behandlingen.
· Friseringsteknik – Inddelinger, renhed og teknik.
· Farvning – inddelinger/vævninger, stanniol teknik og påføring af farve.
· Klippeteknik – Inddelinger, fingerstillinger, forståelse for klippeformen
· Hårvask samt diagnose, kur behandling herunder massagegreb.
· Stylings teknik i forhold til resultat, værktøjshåndtering samt stylings produkter.
· Farvning af bryn og vipper samt korrigering af bryn. 

Procedure for prøven:
Indstilling til prøven finder sted ved indmeldelse til grundforløbet 
Du skal medbringe din præsentations portfolio[footnoteRef:1], model/ øvelseshoved til eksamen, da dette er en forudsætning for at kunne gå til prøve (eksaminationsgrundlag) [1:  Præsentations portfolio er et udpluk af egen arbejdes portfolio, hvor der udvælges 8-10 sider med emner, som eleven er særlig stolt af, eller det kan være hvor elever har rykket sig mest.] 

Du har efterfølgende tid til at arbejde med opgaven og tilhørende materialer.
Du får bedømmelsen bestået/ikke bestået, ved en kort samtale med din lærer og censor.

